Увесь гэты клубок пытанняў кандыдат “Адзінай Расіі прапануе вырашыць за кошт новага падыходу да нацыянальнага пытання і шэрагу прапанаваных ім практычных мер. Пуцін абвясціў, што Расія — гэта ўнікальная дзяржава-цывілізацыя (не нацыя!). Яна адрозніваецца і ад Еўропы, са сваёй няўдалай палітыкай мультыкультуралізму і талерантнасці, і ад ЗША, якія знішчылі практычна ўсё сваё карэннае насельніцтва, а пераселеныя этнасы пераплавілі ў “агні плавільнага катла. Ідэнтычнасць народаў, па Пуціну, трэба захаваць. Ён піша: “У адрозненне ад іншых краін, Расія на сваім гістарычным прыкладзе паказала, што яе рускае ядро можа прымаць у сябе іншыя народы і не раствараць, тым больш не знішчаць іх.